其中黃庭堅論詞就好似佢論詩噉，強調雅俗並重，佢嘅雅詞學自蘇軾，而俗詞、艶詞學自柳永，雅詞方面就好似蘇軾噉抒發佢嘅個性、人生態度，比如佢流放期間嘅詞，同時佢嘅雅詞貼近佢嘅日常生活，包括用詞序交代緣起，相比睇唔出具體背景嘅前人詞作，可以從佢嘅詞睇到詞人嘅人生歷程，呢點畀之後嘅南渡詞人寫家國世事提供咗個版。